NPD ธุรกิจที่จอดรถ หมื่นล้าน
ใครจะไปคิดว่า  ความเป็นผู้เชี่ยวชาญด้าน “ที่จอดรถ” จะสามารถสร้างรายได้มหาศาล  แล้วธุรกิจนี้ น่าสนใจขนาดไหน? ลงทุนแมนจะเล่าให้ฟัง
25 มี.ค. 2562

NPD ธุรกิจที่จอดรถ หมื่นล้าน  / โดย ลงทุนแมน
ใครจะไปคิดว่า 
ความเป็นผู้เชี่ยวชาญด้าน “ที่จอดรถ”
จะสามารถสร้างรายได้มหาศาล
แล้วธุรกิจนี้ น่าสนใจขนาดไหน?
ลงทุนแมนจะเล่าให้ฟัง
บริษัท Nippon Parking Development (NPD) เริ่มต้นที่ประเทศญี่ปุ่น เมื่อ 28 ปีก่อน
“สิ่งนี่แหละที่จะกลายมาเป็นธุรกิจ”
คุณ Tatsumi นักศึกษาจบใหม่ชาวญี่ปุ่นได้เล็งเห็นว่า
ที่จอดรถกำลังเป็นที่ต้องการในอนาคต..
เขาจึงก่อตั้งบริษัท Nippon Parking Development (NPD) 
เริ่มทำธุรกิจนายหน้ารับสร้างที่จอดรถ
สมัยนั้น อสังหาริมทรัพย์ที่กำลังเติบโต 
ทำให้พื้นที่ว่างสำหรับจอดรถน้อยลง
พอเรื่องเป็นแบบนี้ 
คุณ Tatsumi จึงต่อยอดธุรกิจที่จอดรถไปเป็น “ที่ปรึกษาธุรกิจที่จอดรถ”
โดยนำเสนอการสร้างที่จอดรถ ในอสังหาริมทรัพย์ที่มีประสิทธิภาพ
เริ่มตั้งแต่การออกแบบ แผนผังที่จอดรถ 
การสร้างตู้เก็บเงินอัตโนมัติ ห้องควบคุม CCTV โซนจอดรถ VIP
และยังรวมถึงการวางโครงสร้าง ค่าปรับที่จอดรถ..
ด้วยโมเดลธุรกิจที่ครบวงจร และมีกลุ่มลูกค้าเป็นเจ้าของอสังหาริมทรัพย์
สิ่งเหล่านี้ ทำให้ NPD เติบโตได้เร็ว
เร็วขนาดที่สามารถจดทะเบียนในตลาดหลักทรัพย์ 
และขยายธุรกิจที่จอดรถไปยังต่างประเทศ..
และหนึ่งในนั้นก็คือประเทศไทย
บริษัท Nippon Parking Development (Thailand)
ปี 2016 รายได้ 237 ล้านบาท ขาดทุน 4 ล้านบาท
ปี 2017 รายได้ 206 ล้านบาท กำไร 26 ล้านบาท
ปี 2018 รายได้ 219 ล้านบาท กำไร 10 ล้านบาท
แล้วผลประกอบการ บริษัทที่ญี่ปุ่นเป็นอย่างไร?
บริษัท Nippon Parking Development
ปี 2016 รายได้ 5,024 ล้านบาท กำไร 347 ล้านบาท
ปี 2017 รายได้ 6,385 ล้านบาท กำไร 651 ล้านบาท
ปี 2018 รายได้ 6,583 ล้านบาท กำไร 639 ล้านบาท
จากการขยายกิจการเล็กๆ เติบโตไปเป็นบริษัทมหาชน 
ทำให้ NPD เริ่มกระจายความเสี่ยงไปยังธุรกิจอื่น
ปัจจุบัน สัดส่วนรายได้ของบริษัทมาจาก
ธุรกิจที่จอดรถในประเทศญี่ปุ่น 53.7%
ธุรกิจที่จอดรถในต่างประเทศ 5.4%
ธุรกิจโรงแรม 28.2%
ธุรกิจสวนสนุก 12.4% 
และธุรกิจอื่นๆ อีก 0.3%
ที่น่าสนใจคือ Nippon Parking Development 
บริหารที่จอดรถมากถึง 1,229 แห่งใน 5 ประเทศ 
ได้แก่ ไทย, จีน, เกาหลีใต้, อินโดนีเซีย และไต้หวัน..
ทั้งหมดนี้ ส่งผลให้ปัจจุบันบริษัท Nippon Parking Development มีมูลค่า 15,700 ล้านบาท 
เทียบเท่ากับธุรกิจ โออิชิ และปั๊มน้ำมัน PT ในประเทศไทย
มาถึงตรงนี้ คงไม่มีใครคิดว่า..
ธุรกิจที่จอดรถก็สามารถเพิ่มมูลค่า เติบโต และขยายไปยังต่างประเทศได้..
ในบางครั้งธุรกิจที่ดีก็อาจเป็นธุรกิจที่หลายคนคาดไม่ถึง
ส่วนธุรกิจที่แย่ อาจเป็นธุรกิจที่หลายคนมองเห็นอยู่แล้ว
การทำธุรกิจในบางครั้งไม่จำเป็นต้องดูว่าคนอื่นชอบทำธุรกิจอะไรกัน
แต่เริ่มต้นจากสิ่งที่เรามองเห็นอยู่ตรงหน้า แล้วคนอื่นไม่ทำกัน
ไม่ว่าธุรกิจของเราคืออะไร หาช่องทางให้ได้ แล้วทำตัวเราให้เก่งในเรื่องนั้นจริง
เราก็สามารถประสบความสำเร็จได้เช่นกัน..
----------------------
แม้ว่าไทยจะมี NPD คอยบริหารที่จอดรถ แต่กรุงเทพฯ กลับเป็นเมืองที่รถติดที่สุดในโลก 
อ่านเรื่องนี้ได้ที่ 
ติดตามเรื่องหลากหลาย จากผู้เขียนเก่งๆ หลายท่าน ในแอป blockdit โหลดได้ที่ 
สั่งซื้อหนังสือลงทุนแมน 9.0 ได้ที่
Lazada: 
Shopee: 
----------------------
References
-
-
-